Diari Oficial de la Generalitat Valenciana


Sumari del DOGV 1543, del 16-05-1991 (1991/821143)

RESOLUCIÓ de 9 de maig de 1991, del Director General de Treball de la Conselleria de Treball i Seguretat Social, per la qual es desplega la regulació del permís dels treballadors i les treballadors de les empreses per tal de materialitzar l'exercici del dret al vot en les eleccions del 26 de maig de 1991.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1543

Data del DOGV
:   16-05-1991

Secció del DOGV
:   ALTRES DISPOSICIONS

Número del document
:   1991/821143


Data del document
:   09-05-1991

Organisme emissor
:   Conselleria de Treball i Seguretat Social

Tipus de document
:   Resolució

Resolució de 9 de maig de 1991, del Director General de Treball de la Conselleria de Treball i Seguretat Social, per la qual es desplega la regulació del permís dels treballadors i les treballadores de les empreses per tal de materialitzar l'exercici del dret al vot en les eleccions del 26 de maig de 1991.  
Convocades eleccions a les Corts Valencianes pel Decret del President de la Generalitat 4/1991, d?1 d'abril, que tindran lloc el dia 26 de maig de 1991, i atesa la publicació al Butlletí Oficial de l?Estat del 2 i del 6 d'abril respectivament del Reial Decret 391/1991, d?1 d'abril, pel qual es convoquen en la mateixa data del 26 de maig eleccions locals, i el Reial Decret 421/1991, de 5 d'abril, pel qual es dicten normes reguladores dels processos electorals, i publicada així mateix al Diari Oficial de la Generalitat Valenciana del dia 23 d'abril de 1991, l?Ordre de 17 d'abril de les Conselleries d'Administració Pública i Treball i Seguretat Social per la qual s'estableixen les normes d'aplicació per a l?exercici del dret al vot en les eleccions del 26 de maig, pertoca a aquesta Direcció General de Treball, en ús de les funcions que li confereix l'article 31.1 del Decret 36/1988, de 21 de març, del Consell de la Generalitat Valenciana, desplegar les mesures corresponents pel que fa a l?horari dels treballadors i les treballadores de les empreses que no tinguen en aquest dia descans setmanal. Per tant, i amb l'acord previ amb la Delegació del Govern en la Comunitat Valenciana, tot seguit es determinen les mesures a les que han d'ajustar-se els permisos que es concediran als treballadors i treballadores de les empreses en les eleccions convocades.  
Article primer  
El diumenge 26 de maig de 1991 les empreses on presten serveis els treballadors i les treballadores que tinguen la condició d'electors i que no gaudesquen en aquest dia del descans setmanal previst a l'article 37 de la Llei 8/80, de 10 de març, els concediran permís perquè puguen participar en les eleccions convocades. Aquest permís serà retribuït per l?empresa segons que estableix l'article 37.3.d) de la norma legal abans esmentada.  
Article segon  
La concessió del permís a què fa referència l'apartat anterior s'ajustarà a les normes següents:  
a) Els treballadors i treballadores l'horari de treball dels quals no coincidesca amb el d'obertura de les meses electorals o ho faça per un període inferior a dues hores.  
- En aquests supòsits no tindran dret a permís retribuït.  
b) Treballadors i treballadores l?horari de treball dels quals coincidesca dues o més hores i menys de quatre amb l?horari d'obertura de les meses electorals.  
- Tindran un permís retribuït de dues hores.  
c) Treballadors i treballadores l?horari de treball dels quals coincidesca en quatre o més hores i menys de sis amb l?horari d'obertura de les meses electorals.  
- Tindran un permís retribuït de tres hores.  
d) Treballadors i treballadores d'horari de treball dels quals coincidesca en sis o més hores amb l?horari d'obertura de les meses electorals.  
- Tindran un permís retribuït de quatre hores.  
En tots els casos anteriors, quan per tractar-se de treballadors o treballadores contractats a temps parcial realitzaren aquests una jornada inferior a l?habitual en l'activitat, la duració del permís abans citat es reduirà en proporció a la relació entre la jornada de treball que desenvolupen i la jornada habitual dels treballadors i treballadores contractats a temps complet en la mateixa empresa.  
Correspondrà a l?empresari la distribució, sobre la base de l?organització del treball, del període en què els treballadors i treballadores disposassen del permís per acudir a votar.  
Article tercer  
Els treballadors i treballadores per compte d'altri que el diumenge 29 d'octubre no gaudesquen del descans setmanal i hagen estat nomenats presidents o vocals de les meses electorals, i les persones que acrediten llur condició d'interventores, tenen dret a un permís retribuït durant el dia de la votació i de cinc hores en la jornada immediatament posterior. Aquesta reducció de jornada de cinc hores correspondrà igualment als presidents, vocals o interventors, encara que gaudissen el descans setmanal en la jornada del 26 de maig.  
També les persones que acrediten llur condició d'apoderades tenen dret a un permís retribuït durant el dia de la votació si no gaudeixen en aquesta data del descans setmanal.  
Si algun dels treballadors o treballadores inclosos en qualsevol dels dos supòsits havia de treballar en el torn de nit en la data immediatament anterior a la jornada electoral, l?empresa, a petició de l?interessat, haurà de canviar-li el torn, a fi de poder descansar la nit anterior al dia de la votació.  
Article quart  
Les reduccions de jornada 'com a conseqüencia dels permisos desplegats en els anteriors apartats no suposarà disminució de la retribució que per tots els conceptes estan obtenit els treballadors i treballadores, i servirà de base adequada -d'acord tot això amb el que estableix l'article 37.3.d) de l'Estatut dels Treballadors-, la presentació de certificació de vot o, si escau, l'acreditació de la mesa electoral corresponent.  
València, 9 de maig de 1991.   
El Director General de Treball:   
Eduard Montesinos i Chilet.